Президент ҚР ІІМ басшысы Ержан Саденовті қабылдады
"Президент ҚР ІІМ басшысы Ержан Саденовті қабылдады" | "https://abai.kz/post/183237"
TITLE: Президент ҚР ІІМ басшысы Ержан Саденовті қабылдады
URL: https://abai.kz/post/183237
META: "Президент ҚР ІІМ басшысы Ержан Саденовті қабылдады" | "https://abai.kz/post/183237"
DATE: 14.05.2024
AUTHOR(s): Abai.kz
TOTAL WORDS: 132
TEXT: Президент Ішкі істер министрі Ержан Саденовті қабылдады. Бұл туралы Ақорда хабарлады. ҚР ІІМ басшысы Ержан Саденов: ▪️Еліміздегі криминогендік ахуал туралы мәлімет берді. Жыл басынан бері қылмыс деңгейі төмендеген. Ұрлық, тонау, қарақшылық, бұзақылық, сондай-ақ тұрмыстық зорлық-зомбылық, мас күйінде және көшелерде жасалатын құқық бұзушылықтардың саны айтарлықтай азайған; ▪️Қылмыскерлерді іздестіру жұмысының нәтижесі туралы баяндады. Жыл басынан бері 782 адам, оның ішінде 79 азамат шетелде ұсталған. Іздеуде жүрген 16 адам елге экстрадицияланған; ▪️Адам көп жиналатын жерлерде азаматтардың қауіпсіздігін қамтамасыз ету жөнінде ақпарат берді; ▪️Көші-қон ісін бақылау жұмыстары жайында есеп берді. Жыл басынан бері елімізге 4,2 млн шетел азаматы келіп, оның 4 млн-ға жуығы шекарадан кері шыққан; ▪️Ұйымдасқан, кибер және есірткі қылмыстарына қарсы іс-қимыл жөніндегі, сондай-ақ құқық бұзушылықтардың алдын алу, су тасқыны салдарын жою, жол қауіпсіздігін қамтамасыз ету, кезектен тыс аттестациялау бағыттарындағы тапсырмаларының орындалу барысын таныстырды. Abai.kz
